Hornetsi bolji od Heata (28/4/04) - 2004-04-28
U zanimljivoj utakmici ekipa iz New Orleansa slavila 96 - 85
Hornetsi iz New Orleansa svladali su Miami Heat i izjednačivši rezultat u dobijenim utakmicama na 2-2. Podsjetimo, u sljedeći krug prolazi ekipa koja prva dođe do četiri pobjede. Sinoć se u New Orleansu vidjelo da su Hornetsi i Heat dvije izjednačene ekipe. Utakmica je bila neizvjesna do samog kraja. Hornetsi, koji su vodili, održavali su u posljednjim minutama prednost od četiri do šest koševa razlike koju su uspjeli i povećati. Konačni rezultat 96-85. U sklopu Zapadne skupine trenutno igraju Minnesota Timberwolvesi i Denver Nuggetsi. Minnesota, podsjetimo, vodi s 2-1 u pobjedama. Tenis. Na turniru u Barceloni favoriti su se plasirali u sljedeći krug natjecanja. Šesti nositelj Brazilac Gustavo Kuerten izbacio je iz daljnjeg natjecanja Šveđanina Thomasa Johanssona dok je sedmi nositelj, Argentinac Agustin Calleri nadigrao Čeha Tomas Berdycha. Hrvatski tenisač Ivo Karlović poražen je od domaćeg tenisača Fernanda Vicentea. Danas se diljem Europe igraju prijateljske nogometne utakmice koje služe kao provjera reprezentacijama sudionicima nadolazećeg Europskog nogometnog prvenstva u Portugalu. Hrvatska nogometna selekcija gostuje u Makedoniji. Na internet stranicama UEFA-e objavljen je tekst u kojem stoji da se Hrvati nadaju da će im treća pripremna utakmica biti sreća. Naime, u dosadašnje dvije prijateljske utakmice, Hrvatska je izgubila protiv Njemačke u veljači, a prošlog mjeseca remizirala je s Turskom.